## Metrovalencia ampliarà els seus horaris per al retorn de l’espectacle pirotècnic de la Gran Fira de Juliol en la plaça de l’Ajuntament de València

*** Un servici a les 00:25 hores eixirà amb destinació a Seminari, Paterna, Aeroport, Torrent, Rafelbunyol i Aragó
* Els dies 12 i 26 de juliol s’han programat circulacions extraordinàries per als castells de focs artificials, i el 27, pel correfoc**

Metrovalencia ampliarà els seus horaris de servici de metro i tramvia el dissabte 5 de juliol, perquè els usuaris puguen tornar a casa després de l’espectacle pirotècnic que està previst que es dispare a mitjanit en la plaça de l’Ajuntament de València a càrrec dels germans Caballer, dins dels actes de la Gran Fira de Juliol.

En concret, s’oferirà un servici de metro cap a les 00:25 hores en direcció a Seminari, Paterna, Aeroport, Torrent, Rafelbunyol i Aragó, esta última estació destinació final de les línies 5 i 7 a causa de les obres de millora que s’estan duent a terme en el túnel fins a Marítim.

Respecte al tramvia, el dissabte 5 eixirà un tramvia de la línia 4 des de Pont de Fusta cap a Vicent Andrés Estellés a les 00:25 hores; i un altre a la mateixa hora cap a Doctor Lluch. En la línia 10, el trajecte d’Alacant a Ciutat de les Arts i les Ciències-Justícia serà a les 23:00 hores, amb la consegüent tornada, i un altre tramvia des d’Alacant a Natzaret a les 00:20 hores, i viceversa.

Així mateix, la prolongació horària del metro es repetirà en altres jornades de dissabte del present mes de juliol per a determinats actes programats en la Gran Fira, com l’espectacle pirotècnic a mitjanit del dissabte 12 a càrrec de Pirotècnia Valenciana, en el pont de Montolivet; o el dissabte 26, per al correfoc a càrrec de Pirotècnia Global Foc pels carrers Pau, Glorieta, Palau de Justícia i Porta de la Mar, a mitjanit, en esta ocasió aproximadament a les 1:30 hores, a les mateixes destinacions.

En les línies tramviàries, en la línia 4, les nits del 12 i 26 de juliol eixirà un tramvia de Pont de Fusta cap a Vicent Andrés Estellés a les 00:25 hores; i un altre a la mateixa hora cap a Doctor Lluch. En la línia 10, la nit del 26 de juliol eixirà un tramvia especial des d’Alacant a Ciutat de les Arts i les Ciències-Justícia a les 23:00 hores, i la seua consegüent tornada, i un altre tramvia des d’Alacant a Natzaret a les 00:20 hores, i viceversa.

La nit del dissabte 12 de juliol, els horaris del tramvia canviaran, atés que eixiran dos unitats des d’Alacant fins a Ciutat de les Arts i les Ciències-Justícia a les 22:40 hores, i el seu consegüent retorn, 23:00 hores i viceversa, 23:20 hores i 23:40 hores, combois que quedaran estacionats en Ciutat de les Arts i les Ciències-Justícia fins a la terminació del castell, quan un d’ells circularà entre Ciutat de les Arts i les Ciències-Justícia i Alacant i l’altre entre Ciutat de les Arts i les Ciències-Justícia i Natzaret i retorn a Alacant.

D’altra banda, també s’han programat circulacions extraordinàries el diumenge 27 de juliol per a cobrir l’anada i la tornada del castell de focs artificials que es dispararà a les 23:00 hores a càrrec de Pirotècnia Martí en el Passeig Marítim, al costat del monument a Antonio Ferrandis. Des de Platja les Arenes hi haurà tramvies especials a Vicent Andrés Estellés, Marítim i Tossal del Rei.

S’aconsella als usuaris que s’informen dels horaris amb antelació en la pàgina web [www.metrovalencia.es](http://www.metrovalencia.es), en el telèfon gratuït d’informació i atenció al client 900 46 10 46, així com a través dels perfils de xarxes socials @metrovalencia i facebook/metrovalencia.fgv i en l’app oficial de Metrovalencia per a conéixer amb exactitud el servici oferit.

**Servici nocturn en agost**

Totes estes prolongacions d’horaris en diferents jornades del cap de setmana de la Gran Fira de Juliol es produiran al no estar encara operatiu el servici ’A la lluna de Metrovalencia’, que començarà a funcionar en agost.

D’esta manera, els divendres, els dissabtes i les vespres de festius, els metros i tramvies recuperaran les circulacions nocturnes com abans del 29 d’octubre, quan la riuada va impedir que este servici es poguera oferir, igual que la resta de prestacions de Metrovalencia.

‘A la lluna de Metrovalencia’ oferix servici fins prop de les 03:00 hores de la matinada els divendres, dissabtes i les vespres de festius. Enguany, amb les limitacions dels talls ferroviaris a Aragó, en les línies 5 i 7, i Masies, en la línia 1, durant el mes d’agost.

Fecha: 04/07/2025